পহেলগাম হামলা: পাকিস্তান থেকে পণ্য আমদানি বন্ধ করল ভারত

ওয়েবডেস্ক: পহেলগাম হামলার (Pahalgam Terror Attack) প্রেক্ষিতে পাকিস্তানের (Pakistan) বিরুদ্ধে আরও কঠোর সিদ্ধান্ত ভারতের (India)। এবার পাকিস্তান থেকে আমদানি (Import) বন্ধ করল ভারত সরকার। সবরকমের পণ্য আমদানিতে নিষিদ্ধ ঘোষণা করা হল। জাতীয় নিরাপত্তা (National Security) ও জনস্বার্থে ওই সিদ্ধান্ত নেওয়া হয়েছে।

শুক্রবার বাণিজ্য মন্ত্রকের তরফে একটি বিজ্ঞপ্তিতে জানানো হয়েছে, পাকিস্তান থেকে প্রত্যক্ষ বা পরোক্ষ আমদানি নিষদ্ধ করা হল। পাকিস্তানের মধ্য দিয়ে আসা কোনও পণ্যের ক্ষেত্রেও এই নিষেধাজ্ঞা। পরর্তী নির্দেশ দেওয়া পর্যন্ত তা নিষিদ্ধ থাকছে। যদি বিশেষ ক্ষেত্রে এর ব্যতিক্রম হয় তাতে ভারত সরকারের অনুমোদন দরকার হবে। ওয়াঘা-আটারী সীমান্ত দিয়ে মূলত ভারত ও পাকিস্তানের বাণিজ্য চলে। পহেলগাম হামলার পর থেকে ইতিমধ্যে তা বন্ধ রয়েছে। পাকিস্তান থেকে ওষুধ সংক্রাম্ত পণ্য, তৈল বীজ, ফল আমদানি করা হয়। ২০১৯ সালে পুলওয়ামা হামলার পর ভারত পাকিস্তানে পণ্যের উপর ২০০ শতাংশ শুল্ক চাপায়। ভারতের সঙ্গে পাকিস্তানের বাণিজ্যের পরিমাণ ০.০৬ শতাংশ।

আরও পড়ুন: ন্যাশনাল হেরাল্ড মামলায় সোনিয়া রাহুলকে নোটিস আদালতের কী হবে এবার? দেখুন বড় খবর

গত ২২ এপ্রিল জম্মু ও কাশ্মীরের পহেলগামে জঙ্গি হামলায় ২৬ জন নিরীহ পর্যটকের মৃত্যু হয়। তারপরই ভারত সিন্ধু জলচুক্তি সাসপেন্ড করে। এছাড়াও আরও চারটি গুরুত্বপূর্ণ সিদ্ধান্ত নেওয়া হয়। পাকিস্তানিদের ভিসা বাতিল করা হয়। এর পাশাপাশি এলওসিতে পাকিস্তানে সেনা গুলিবর্ষণ করে। জবাব দেয় ভারত। এনআইএর গোয়েন্দারা তথ্য পেয়েছেন, পহেলগাম হামলার পিছনে রয়েছে পাকিস্তানের আইএসআই।